Story of Umt. 225 



Aia ma ke kualiiwi a ma ka maiina o Mauna Kea, a mauka pono o Kaumana 

 iho i kai o Hilo, he alanui pokole ma ke kualiiwi, o ke alanui o Poliahu a me ka puna- 

 wai o Poliahu, iluna pono o Mauna Kea, a iho ma ka aoao ma Hilo. He alanui kahiko 

 ia, no ko Hamakua, no ko Kohala, a me ko Waimea, ke hele ma Hilo. Nolaila, hooma- 

 kaukau iho la ka pii o ka huakai kaua ma Mauna Kea, a iho ma ka aoao maluna o 

 Hilo, a hoomoana iho la mauka pono o ke kahawai o Waianuenue, me ka ike ole o ko 

 Hilo poe, aia ke kaua mauka. Aka, ua makaukau ole ko Hilo poe alii ; a o kekahi 

 kanaka lawaia nui no Puueo, aia no oia i ka lawaia kolo liuki heenehu i kai ; ike oia i 

 ka lepo o ka wai i ka moana; ua puiwa kona manao, a manao iho la, he kaua aia ma 

 ka mauna, a oia ke kumu i lepo ai ka wai ; o kekahi poe hoole lakou aole he kaua, he 

 ua naulu mauka, a no laila mai ka lepo o ka wai, a kahe ka waiula i kai. Aka, aole 

 manaoio o keia kanaka i ka lakou mau olelo, a ua manao loa no ua kanaka nei, he lepo 

 keia no ka wawae o kanaka. O ka huki ino ae la no ia i ka hului kolo a pan i ka waa, 

 a o ka hoi aku la no ia a pae i uka; aole i kaulai i ka upena, hopu i ka laau pololu 

 kaua, hopu i ke kuala me kau wahi nehu, o ke kapa pea lau-i kolo hului a kau ana i 

 ke kua, a o ka pii iho la no ia i uka. O Nau ka inoa o keia kanaka. 



I ka hiki ana o Nau i uka lilo loa o Kaumana aia he pili, aia mauka o ke pili 

 kahi i hoomoana ai o ke kaua, a he pohaku palahalaha i kahawai a noho iho la ua 

 kanaka nei, a paina iho la i ke kuala, a wehe ae la i ua wahi nehu nei, a ai iho la. A 

 ike mai la ka poe kaua o Umi-a-Liloa, aia o Nau ka lawaia nui o Puueo he kalo ka ai, 

 a he nehu kaua ia. Ua pilikia ka poe kaua o Umi-a-Liloa ma keia wahi, he pilikia ke 

 alanui, a ua hoomaka pakahi mai na kanaka o Umi e iho mai ma ua alanui pili nei, a 

 i ka manawa i iho mai ai a hiki ma kahi haiki loa, he hoolewalewa ke kikoo ana a ka 

 wawae, aka, o kahi a ia nei e pili ana, ua maikai no kona wahi a ua kuono iloko, a i ka 

 wa e pili mai ai keia aoao e kikoo mai e iho, ua hou aku la keia i kana pololu a lele ke 

 kanaka i ka pali a make. 



A pela aku no, a he nui loa na kanaka i pan i keia kanaka hookahi i ka make no 

 ka haiki o ke alanui a no ka pilikia, a no ka pili i Kauamoa, a he kanaka ka poe i make. 

 Aka, o Piimaiwaa, ua pii keia maluna o ka pali, a i nana iho ka hana, hookahi wale no 

 kanaka e pili ana i ka pali, alaila, i iho o Piimaiwaa: "Make oe ia'u." O ka lele iho no ko 

 Piimaiwaa maluna iho o ka pali, a make na Piimaiwaa, lele ana i ka pali. A make o Nau, 

 aole kanaka nana e olelo aku i na 'lii o Hilo; a i ka po ana o ka la, ua hiki ke kaua i kai 

 o Hilo ; ua makaukau ko Umi aoao kaua me na lamaku ; ua ike no o Umi-a-Liloa i ka hale 

 alii o Hilo a me ko ke kaikamahine a Kulukulua, ua hoopuniia e na koa o Umi-a-Liloa, 

 ua lukuia na 'Hi o Hilo, a ua hoolaia ke kaikamahine a Kulukulua, a loaa hou mai ka 

 lei alii palaoa kaulana o Nanikoki. O ke kumu o ke kaua o ka minamina i ka lei 

 palaoa. A pan iho la ke kaua, ua hui o Hilo me Hamakua a ua lilo o Umi ke alii. 



Memoirs B. P. Bishop Museum, Vol. IV.— 15. 



